АҞӘА, жьҭаара 9 - Sputnik. Аԥсны иҟоу урыстәылатәи арратә округ аруаа Аԥсны ашьхараҿы рхы иадырхәеит иҿыцӡоу автомобильтә мультимедиатә медиа-комплекс ПАК-007 Урыстәылеи адунеии рҿы арра-политикатә ҭагылазаашьа адырразы ҳәа аанацҳауеит Аԥсны иҟоу урыстәылатәи арратә округ апресс-маҵзура.
Иазгәаҭоуп лассы-лассы зҽызыԥсахуа аинформациатә ҭагылазаашьа аан аруаа иҿыцӡоу иактуалу аинформациа роуртә иҟоуп.
Аруаа урыстәылатәи ажәабжьтә телеканалқәа, адокументалтә фильмқәа ирыхәаԥшуеит еиҭаҵуа автомобилтә комплекс ПАК-007 ахархәарала.
Акомплекс ауникалра иара автономреи адунеи зегь аҿы иарбан ҭыԥзаалак аспутниктә еимадара ахархәареи ахьалнаршо ауп. Акомплекс иара убасгьы иалнаршоит иара амашьына ахаҭаҿеиԥш акаркастә кинотеатр аҿгьы авидеофильмқәеи ателепрограммақәеи рырбара.
Арра-политикатә усура аҟазауаа есааира идырҿыцуеит акомплекс авидеотека, иара иаҵанакуеит 500 рҟынӡа аҭоурыхтә хҭысқәа шьаҭас измоу адокументалтә фильмқәеи аматериалқәеи.
Аруаа рыԥсшьара аиҿкаара адагьы, ПАК-007 еиқәнаршәоит амультимедиатә материалқәа реиқәыршәара аруаа рырра-патриоттә ааӡаразы.
Иара убас шәаԥхьар ҟалоит: